CELEX: 62011CN0110
Language: el
Date: 2011-03-04 00:00:00
Title: Υπόθεση C-110/11: Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden (Κάτω Χώρες) στις 4 Μαρτίου 2011 — Minister van Financiën κατά G. in ’t Veld

28.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 160/11
            
         Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden (Κάτω Χώρες) στις 4 Μαρτίου 2011 — Minister van Financiën κατά G. in ’t Veld
   (Υπόθεση C-110/11)
   2011/C 160/12
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι
   
   
      Αναιρεσείων: Minister van Financiën
   
      Αναιρεσίβλητος: G. in ’t Veld
   
      Προδικαστικά ερωτήματα
   
   
               1)
            
            
               Έχουν εφαρμογή οι περιεχόμενοι στον τίτλο ΙΙ του κανονισμού (ΕΟΚ) 1408/71 (1) κανόνες καθορισμού της εφαρμοστέας νομοθεσίας, με αποτέλεσμα να καθορίζεται ως εφαρμοστέα νομοθεσία η ολλανδική νομοθεσία και κατά συνέπεια να μπορούν να εισπραχθούν εισφορές ολλανδικής κοινωνικής ασφαλίσεως, σε μια περίπτωση όπως η επίμαχη, όπου μισθωτός ο οποίος έχει την ολλανδική ιθαγένεια και κατοικεί στην Ισπανία απασχολείται, κατ’ εφαρμογήν του ολλανδικού εργατικού δικαίου, στην υπηρεσία εργοδότη εγκατεστημένου στις Κάτω Χώρες και ασκεί την εργασία του σε πλοία που υπό τη σημαία των Ολλανδικών Αντιλλών βρίσκονται εκτός του εδάφους της Κοινότητας, ενώ, αν τα πράγματα κριθούν με γνώμονα μόνο την ολλανδική εσωτερική νομοθεσία, ο μισθωτός αυτός δεν υπάγεται στο ολλανδικό σύστημα κοινωνικής ασφαλίσεως λόγω του ότι δεν κατοικεί στις Κάτω Χώρες;
            
         
               2)
            
            
               Σε ποιο μέτρο έχει εν προκειμένω σημασία το ότι κατά την εφαρμογή του ολλανδικού συστήματος ασφαλίσεως των μισθωτών ακολουθείται πολιτική, βάσει της οποίας ναυτικοί, σε μια περίπτωση όπως η επίμαχη, θεωρούνται από το Ταμείο κοινωνικής ασφαλίσεως, με επίκληση του κοινοτικού δικαίου, ως ασφαλισμένοι;
            
         
               3)
            
            
               Σε ποιο μέτρο έχει εν προκειμένω σημασία το ότι οι δραστηριότητες ασκούνται περιστασιακά στην αιγιαλίτιδα ζώνη κράτους μέλους ή σε λιμένα στο έδαφος κράτους μέλους;
            
         
      (1)  Κανονισμός (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας (ΕΕ ειδ. έκδ. 05/001, σ. 73).